Diari Oficial de la Generalitat Valenciana


Sumari del DOGV 7518, del 05-05-2015 (2015/4023)

RESOLUCIÓ de 30 d'abril de 2015, del director general d'Innovació, Ordenació i Política Lingüística, per la qual s'establixen les condicions específiques per a la realització de les proves de l'avaluació individualitzada de tercer de Primària, del curs 2014-2015, en els centres educatius regulats per l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7518

Data del DOGV
:   05-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4023


Data del document
:   30-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 d'abril de 2015, del director general d'Innovació, Ordenació i Política Lingüística, per la qual s'establixen les condicions específiques per a la realització de les proves de l'avaluació individualitzada de tercer de Primària, del curs 2014-2015, en els centres educatius regulats per l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe a la Comunitat Valenciana. [2015/4023]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, disposa, en l'article 20, que els centres faran una avaluació individualitzada a tots els alumnes en finalitzar el tercer curs d'Educació Primària, segons disposen les administracions educatives. Per la seua banda, l'article 144 establix que les administracions educatives podran fer altres avaluacions amb fins de diagnòstic.  
L'article 9 del Decret 108/2014, de 4 de juliol, del Consell, pel qual s'establix el currículum i es desplega l'ordenació general de l'Educació Primària a la Comunitat Valenciana, disposa que, en compliment del que establix l'article 12.3 del Reial Decret 126/2014, els centres docents faran una avaluació individualitzada a tots els alumnes en finalitzar el tercer curs d'Educació Primària. L'apartat 5 de l'esmentat article 9 assenyala que la conselleria competent en matèria d'educació podrà dur a terme avaluacions externes amb fins de diagnòstic a tot l'alumnat en finalitzar qualsevol dels cursos d'Educació Primària.  
  
La Resolució d'11 de desembre de 2014, de la Direcció General d'Innovació, Ordenació i Política Lingüística, aprova la realització de les proves de l'avaluació individualitzada de tercer de Primària, i les proves d'avaluació de diagnòstic de primer i quart de Primària i de segon d'Educació Secundària Obligatòria, del curs 2014-2015, en els centres educatius sostinguts amb fons públics de la Comunitat Valenciana, nomena els membres de la comissió de seguiment i control i de la comissió tècnica, i dóna instruccions per a l'elaboració de les proves.  
  
L'Orde de 19 de maig de 2009, de la Conselleria d'Educació, establix l'organització, estructura i funcionament d'un programa experimental plurilingüe a la Comunitat Valenciana. Així mateix, la Resolució de 3 d'abril de 2014, de la Direcció General d'Innovació, Ordenació i Política Lingüística, determina els centres de la Comunitat Valenciana que aplicaran un programa experimental plurilingüe durant el curs 2014-15. L'article 4.2 establix que, en Educació Primària, les àrees previstes en el currículum d'esta etapa educativa a la Comunitat Valenciana, s'impartiran en llengua anglesa, a excepció de l'àrea de Castellà: Llengua i Literatura, i de l'àrea de Valencià: Llengua i Literatura, que s'impartiran en la seua llengua corresponent, de manera que la llengua base del programa experimental és l'anglés. Així, és necessari establir condicions específiques per a la realització de les avaluacions individualitzades de tercer de Primària en estos centres.  
  
Per tot això, i en virtut de les competències atribuïdes pel Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Establir les condicions específiques per a la realització de les proves de l'avaluació individualitzada de tercer de Primària, del curs 2014-2015, en els centres educatius regulats per l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe a la Comunitat Valenciana, que s'inclouen en l'annex d'esta resolució.  
  
  
Segon  
Les competències bàsiques a avaluar, d'acord amb el que disposa el Decret 108/2014, de 4 de juliol, seran les següents:  
- Competència matemàtica.  
- Competència en comunicació lingüística.  
  
Tercer  
La prova de competència matemàtica i la prova de competència en comunicació lingüística es realitzaran en llengua anglesa.  
  
Quart  
Els períodes d'aplicació de les proves seran:  
1. Prova escrita de competència matemàtica: període comprés entre el 25 i el 29 de maig de 2015.  
2. Prova escrita i prova oral de competència en comunicació lingüística: període comprés entre l'1 i el 5 de juny de 2015.  
Les instruccions per a l'aplicació de les proves es comunicaran oportunament als centres educatius.  
  
Quint  
La resta d'aspectes de les avaluacions es regiran per la Resolució d'11 de desembre de 2014, de la directora general d'Innovació, Ordenació i Política Lingüística, per la qual s'aprova la realització de les proves de l'avaluació individualitzada de tercer de Primària, i les proves d'avaluació de diagnòstic de primer i quart de Primària i de segon d'Educació Secundària Obligatòria, del curs 2014-2015, en els centres educatius sostinguts amb fons públics de la Comunitat Valenciana, es nomenen els membres de la comissió de seguiment i control i de la comissió tècnica, i es donen instruccions per a l'elaboració de les proves (DOCV 7429, 23.12.2014).  
  
Sext  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte, que no posa fi a la via administrativa, podrà ser recorregut en alçada davant de la secretaria autonòmica d'Educació i Formació en el termini d'un mes a comptar de l'endemà de la seua publicació.  
  
València, 30 d'abril de 2015.- El director general d'Innovació, Ordenació i Política Lingüística: Juan Pablo Valero García.  
  
  
ANNEX  
  
CODI CENTRE LOCALITAT PROVÍNCIA  
  
12109968 CEIP COSTA BLANCA ALACANT ALACANT  
93002997 CEIP SANCHIS YAGO CASTELLÓ   
 DE LA PLANA CASTELLÓ  
92276780 CEIP GLORIA FUERTES ALZIRA VALÈNCIA